

**H O T Ă R Â R E**

**pentru exercitarea calității de acționar privind evaluarea administratorilor**

**pe anul 2023 de la unele întreprinderi publice aflate sub autoritatea**

**Consiliului Județean Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 104 din 17.05.2024 pentru exercitarea calității de acționar privind evaluarea administratorilor pe anul 2023 de la unele întreprinderi publice aflate sub autoritatea Consiliului Județean Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 20.799/16.05.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 20.800/16.05.2024 şi de Avizul cu nr. 20.799 din 20.05.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Convocatorul Adunării Generale a Acționarilor societății TETAROM S.A. nr. 938/29.04.2024, înregistrat la Consiliul Județean Cluj cu nr. 19144/30.04.2024;
* Convocatorul Adunării Generale a Acționarilor societății Centrul Agro Transilvania Cluj S.A. 832/26.04.2024, înregistrat la Consiliul Județean Cluj cu nr. 19225/30.04.2024;
* Convocatorul Adunării Generale a Acționarilor societății Compania de Apă Someș S.A. nr. 16583/25.04.2024, înregistrat la Consiliul Județean Cluj cu nr. 17887/26.04.2024;
* Procesul-verbal al Comisiei de evaluare a activității administratorilor întreprinderilor publice aflate sub autoritatea Consiliului Județean Cluj cu nr. 20644/15.05.2024;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a) și alin. (2) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii privind societăţile nr. 31/1990, republicată, cu modificările şi completările ulterioare;
* art. IX alin.(2) din Legea nr. 187/2023 pentru modificarea şi completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice;
* Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
* Hotărârii Guvernului nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice;
* Hotărârii Consiliului Județean Cluj nr. 193/2020 privind desemnarea reprezentanţilor Judeţului Cluj în adunarea generală a acţionarilor la societăţile la care acesta este acţionar, cu modificările ulterioare;
* Hotărârii Consiliului Județean Cluj nr. 217/2021 privind declanșarea procedurii de selecție a membrilor consiliului de administrație de la unele întreprinderi publice aflate sub autoritatea Consiliului Județean Cluj, cu modificările şi completările ulterioare, rectificată;
* Hotărârii Consiliului Județean Cluj nr. 162/2022 privind acordarea unui mandat special reprezentantului Județului Cluj în Adunarea Generală a Acționarilor la Compania de Apă Someș S.A., în vederea exercitării drepturilor de acționar;
* Hotărârii Consiliului Județean Cluj nr. 236/2022 privind acordarea unui mandat special reprezentantului Județului Cluj în Adunarea Generală a Acționarilor la Centrul Agro Transilvania Cluj S.A. și TETAROM S.A., în vederea exercitării drepturilor de acționar;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se acordă mandat special reprezentanților Judeţului Cluj în Adunările Generale a Acţionarilor la societatea Compania de Apă Someș S.A., societatea TETAROM S.A. și societatea Centrul Agro Transilvania Cluj S.A. pentru evaluarea activității administratorilor pe anul 2023 și acordarea componentei variabile conform contractelor de mandat.

**(2)** Evaluarea administratorilor precizați la alin. (1) va viza: execuția contractelor de mandat, îndeplinirea obiectivelor cuprinse în planurile de administrare şi a indicatorilor de performanţă financiari şi nefinanciari cuprinşi în contractile de mandat și evaluarea performanţelor colective ale consiliului ca întreg faţă de matricea profilului consiliului.

**Art. 2.** Reprezentanții Judeţului Cluj în adunările generale a acţionarilor precizate la art. 1 vor depune la Consiliul Judeţean Cluj, în termen de cel mult două zile lucrătoare de la data desfăşurării şedinţelor A.G.A., copii conforme cu originalul ale hotărârilor adoptate şi ale proceselor-verbale ale şedinţelor.

**Art. 3.** Cu punerea în aplicare a prevederilor prezentei hotărâri se încredinţează reprezentații Judeţului Cluj în Adunările Generale a Acţionarilor la societatea Compania de Apă Someș S.A., societatea TETAROM S.A. și societatea Centrul Agro Transilvania Cluj S.A., precum şi societățile Compania de Apă Someș S.A., TETAROM S.A. și Centrul Agro Transilvania Cluj S.A.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; reprezentanților Judeţului Cluj în Adunările Generale a Acţionarilor la societatea Compania de Apă Someș S.A., societatea TETAROM S.A. și societatea Centrul Agro Transilvania Cluj S.A.; societăţilor Compania de Apă Someș S.A., TETAROM S.A. și Centrul Agro Transilvania Cluj S.A., precum şi Prefectului Judeţului Cluj, şi se aduce la cunoştinţă publică prin afişarea la sediul Consiliului Judeţean Cluj şi pe pagina de internet „www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 95 din 27 mai 2024**

*Prezenta hotărâre a fost adoptată cu 34 de voturi “pentru”,* *iar 3 membri ai Consiliului județean nu au votat, fiind astfel respectate prevederile legale privind majoritatea de voturi necesară.*